CELEX: 62011TN0382
Language: lt
Date: 2011-07-15 00:00:00
Title: Byla T-382/11: 2011 m. liepos 15 d. pareikštas ieškinys byloje Pigui prieš Komisiją

24.9.2011   
            
            
               LT
            
            
               Europos Sąjungos oficialusis leidinys
            
            
               C 282/30
            
         2011 m. liepos 15 d. pareikštas ieškinys byloje Pigui prieš Komisiją
   
   (Byla T-382/11)
   2011/C 282/61
   Proceso kalba: anglų
   
      Šalys
   
   
      Ieškovė: Cristina Pigui (Strejnica, Rumunija), atstovaujama advokato M. Alexe
   
      Atsakovė: Europos Komisija
   
      Reikalavimai
   
   
               —
            
            
               Įpareigoti atsakovę atskleisti informaciją, susijusią su bet kurios aukštojo mokslo įstaigos, per internetą dėstančios 2008 — 2010 m. Jean Monnet magistratūros programą, tapatybe;
            
         
               —
            
            
               įpareigoti atsakovę sustabdyti programą, jei joje nedalyvauja jokia aukštojo mokslo įstaiga, pateikti raštišką studijų sutartį tarp studentų ir organizatorių bei vieningą visų pagal šią programą besimokančių studentų vertinimo sistemą; ir
            
         
               —
            
            
               įpareigoti Komisiją atkurti ab initio situaciją, dėl kurios ieškovė teigia, jog 2008 — 2010 m. programa neatitinka Jean Monnet programos standartų, — bent jau tiek, kiek tai susiję su ieškove.
            
         
      Ieškinio pagrindai ir pagrindiniai argumentai
   
   Savo ieškiniu pagal SESV 265 straipsnį ieškovė prašo pripažinti, kad atsakovė, neatskleisdama ieškovės prašomų viešo tyrimo rezultatų, neteisėtai neveikė.
   Grįsdama savo ieškinį ieškovė remiasi keturiais ieškinio pagrindais.
   
               1.
            
            
               Pirmasis ieškinio pagrindas yra susijęs su atsakovės padarytu Sprendimo Nr. 1720/2006/EB (1) 6 straipsnio 3 dalies ir 15 straipsnio pažeidimu, nes ji neišnagrinėjo ir neatskleidė ieškovės prašomos informacijos, bei Europos Sąjungos pagrindinių teisių chartijos 11 ir 38 straipsnių pažeidimu, nes ji pažeidė skaidrumo principą ir vartotojų apsaugos tesiės aktus.
            
         
               2.
            
            
               Antrasis ieškinio pagrindas, susijęs su atsakovės padarytu Direktyvos 97/7/EB (2) 4 ir 5 straipsnių pažeidimu ir Direktyvos 2005/29/EB (3) 2 straipsnio a ir b punktų bei 5 straipsnio pažeidimais, nes ji neišnagrinėjo ir neįvertino per internetą dėstomos Jean Monet magistro programos atsižvelgiant į jos tikslus pagal Sprendimo Nr. 1720/2006/EB 15 straipsnį.
            
         
               3.
            
            
               Trečiasis ieškinio pagrindas, susijęs su atsakovės padarytu Direktyvos 97/7/EB 5 straipsnio ir Direktyvos 2005/29/EB 2 straipsnio a ir b dalių, 6 ir 7 straipsnių pažeidimu, nes ji neišnagrinėjo studentų vertinimo sistemoje naudojamų dvigubų standartų.
            
         
               4.
            
            
               Trečiasis ieškinio pagrindas, susijęs su atsakovės padarytu Europos žmogaus teisių ir pagrindinių laisvių apsaugos konvencijos 14 straipsniu, o taip pat su šios konvencijos protokolo Nr. 1 2 straipsniu, nes ieškovė per internetą dėstomoje Jean Monnet programoje nebuvo traktuojama vienodai.
            
         
      (1)  2006 m. lapkričio 15 d. Europos Parlamento ir Tarybos sprendimas Nr. 1720/2006/EB, nustatantis veiksmų programą mokymosi visą gyvenimą srityje (OL L 327, 2006, p. 45)
   
      (2)  1997 m. gegužės 20 d. Europos Parlamento ir Tarybos direktyva 97/7/EB dėl vartotojų apsaugos, susijusios su nuotolinės prekybos sutartimis (OL L144, 1997, p. 19; 2004 m. specialusis leidimas lietuvių k., 15 sk., 3 t.. p. 319)
   
      (3)  2005 m. gegužės 11 d. Europos Parlamento ir Tarybos direktyva 2005/29/EB dėl nesąžiningos įmonių komercinės veiklos vartotojų atžvilgiu vidaus rinkoje ir iš dalies keičianti Tarybos direktyvą 84/450/EEB, Europos Parlamento ir Tarybos direktyvas 97/7/EB, 98/27/EB bei 2002/65/EB ir Europos Parlamento ir Tarybos reglamentą (EB) Nr. 2006/2004 („Nesąžiningos komercinės veiklos direktyva“) (OL L 149, 2005, p. 22)